สวัสดีค่ะ พอดีย่ามีอาการปวดท้องแบบเสียดๆ และอ้วกตลอดเวลา กินอะไรไปก็อ้วก และท้องร้องตลอดเวลาท้องร้องเสียงดัง อยากทราบว่าเกิดจากอะไร และมีวิธีการรักษายังไงค่ะ
สวัสดีค่ะ อาการปวดท้องเสียด อาเจียน ท้องร้องตลอดเวลา อาจเกิดจาก1. อาหารเป็นพิษ จากการทานอาหารที่มีเชื้อโรคหรือพิษของเชื้อโรคปนเปื้อน ซึ่งจะทำให้มีอาการคลื่นไส้ อาเจียน ปวดท้อง ท้องอืด ท้องเสีย ท้องร้องเสียงดังได้2. การทานอาหารปริมาณมากไป ทานอาหารที่ย่อยยาก3.โรคกระเพาะอาหารอักเสบ จะทำให้มีอาการปวดท้องบริเวณลิ้นปี่ อาจปวดแบบจุกแน่น หรือแสบร้อน นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น4. มีนิ่วในถุงน้ำดี จะทำให้เกิดอาการปวดท้องบริเวณด้านขวา และมักมีอาการคลื่นไส้ อาเจียนร่วมด้วย นอกจากนี้อาจมีอาการอื่นๆ เช่น อาหารไม่ย่อย ท้องอืด ท้องเฟ้อ เป็นต้นในเบื้องต้น หากอาการอาเจียนยังเป็นไม่มาก ควรพยายามจิบน้ำเปล่าบ่อยๆ และอาจดื่มน้ำเกลือแร่ร่วมด้วย อาจงดการทานอาหารไปก่อน เพื่อป้องกันการอาเจียนออกมา หากหิว อาจดื่มน้ำหวานไปก่อน และอาจทานยาแก้อาเจียน เช่น เมโทโคลพราไมด์ (metoclopramide) เป็นต้น หากปวดท้องบริเวณลิ้นปี่ อาจทานยาช่วยลดกรด เช่น แรนิทิดีน (ranitidine) ยาโอเมพราโซล (omeprazole) เป็นต้น หากอาการไม่ดีขึ้น โดยเฉพาะหากมีอาการอาเจียนมาก จนดื่มน้ำไม่ได้ มีอาการหน้ามืด ใจสั่น ปัสสาวะออกน้อย ก็ควรรีบพาย่าไปพบแพทย์ค่ะ